Vaivari (stacija)

Vaivari ir pieturas punkts dzelzceļa līnijā Torņakalns—Tukums II (Rīga—Tukums). Vaivaros pietur visi maršrutu Rīga—Sloka, Rīga—Ķemeri un Rīga—Tukums elektrovilcieni, izņemot rīta un vakara ekspresreisus uz un no Tukuma.  uzsākta stacijas modernizācija, kuras laikā stacijas ēka tika pārvietota.  peronu modernizācija tika pabeigta, rekonstruētos peronus sāka izmantot pasažieri. Modernizācijas laikā Tukuma virziena perons tika pārvietots tuvāk Slokai (novietots paralēli Rīgas virziena peronam). Modernizācijas laikā tika uzbūvēta jauna moduļtipa, ar koku apšūta ēka, kurā notiks biļešu tirdzniecība, pieejama arī tualete.  Modernizācijas laikā tika nojaukta saimniecības ēka, pārvietota stacijas ēka un senā āra tualete (2016. gada aprīlī pilnīgi nojaukta vecajā vietā; uzbūvēti pamati pārvietošanai pie Skautu ielas). Senās stacijas ēkas nojaukšana un aizvietošana ar metāla konteineriem izraisīja ļoti lielu sašutumu sabiedrībā un medijos. 
Vaivari ir B biļešu zonas gala stacija. Stacijā biļešu kase ir slēgta.

Vēsture 
Jau 1911. gadā tagadējās Vaivaru pieturas vietā neilgu laiku pieturēja vilcieni. Taču pēc neilga laika tā tikusi likvidēta mazā pieprasījuma dēļ. Oficiāli Vaivaru pietura atklāta 1927. gadā, bet 1928. gadā uzbūvēta stacijas ēka no koka (netiek izmantota kopš 2016. gada), kā arī nojume un bagāžas šķūnis (nojaukts). 1938. gadā pietura no Asariem II pārdēvēta par Vaivariem.

Attēlu galerijas

Stacija pirms rekonstrukcijas

Stacija rekonstrukcijas laikā

Stacija pēc rekonstrukcijas

Atsauces 

Dzelzceļa līnijas Torņakalns—Tukums II stacijas un pieturas punkti
Dzelzceļa stacijas Latvijā